Deogracias Soriano Iñiguez

**Deogracias Soriano Iñiguez** (født 10. desember 1940 i Cotabato City på De filippinske øyer) er en filippinsk emeritert katolsk biskop av Kalookan.
## Liv og virke
### Prest
Deogracias Iñiguez studderte teologi ved *San Carlos Seminary* og pedogogikk ved University of Santo Tomas. Han ble presteviet for bispedømmet Malolos den 23. desember 1963.

Etter prestevielsen var han professor ved *Immaculate Conception Seminary*, og stod i denne stillingen inntil han ble utnevnt til biskop i 1985. I tillegg var han fra 1970 bispedømmets kansellist. Fra 1971 til 1972 var han sogneprest for *Saint Mark the Evangelist* i Calumpit. I 1984 ble han sogneprest for *National Shrine of Our Lady of Fatima*.

### Hjelkpebiskop i Malolos
Den 3. juli 1985 utnevnte pave Johannes Paul II ham til titulærbiskop av *Claternae* og hjelpebiskop i Malolos. Den apostoliske nuntius til Filippinene, erkebiskop Bruno Torpigliani, ordinerte ham til biskop den 22. august samme år; hans medkonsekratorer var erkebiskopen av Cáceres, Leonard Zamora Legaspi O.P., og biskopen av Malolos, Cirilo Almario. 
### Biskop av Iba
Johannes Paul II utnevnte ham til biskop av Iba den 27. desember 1989.
### Biskop av Kalookan
Den 28. juni 2003 ble han utnevnt til den første biskopen av Kalookan bispedømme, som ble opprettet samme dato. Innsettelsen i embedet fant sted den 22. august samme år.

Den 28. juni 2006 sendte biskop Iñiguez og opposisjonsgrupper formelt en oppfordring til riksrettssak mot president Gloria Macapagal Arroyo. Som svar henvendte Arroyo-administrasjonen seg til den filippinske bispekonferanse, og oppfordret bispekonferansen til å sanksjonere ham, med den begrunnelse at klagen brøt med skillet mellom kirke og stat.  Iñiguez – en frittalende kritiker av president Arroyo – klargjorde at han hadde undertegnet klagen «på egen overbevisning»; han representerte sin gruppe, Kilusang Makabansang Ekonomiya (KME; filippinsk for «nasjonal økonomisk bevegelse»), og fikk støtte fra sine kollegaer i episkopatet.

Iñiguez støttet krav om delvis automatisering for det filippinske parlamentsvalget i 2007 etter at regjeringen opprinnelig utsatte det på grunn av tidsbegrensninger. Det første landsomfattende automatiserte valget skulle først finne sted i 2010.

I juli 2011 oppfordret Iñiguez, som leder av komiteen for offentlige anliggender i Den katolske bispekonferanse på Filippinene (CBCP), til boikott av en utstilling som inneholdt et installasjonskunstverk av kunstneren Mideo Cruz, som ifølge Iñiguez var helligbrøde (sacrilegous).
### Fratreden
Pave Benedikt XVI aksepterte hans avskjedssøknad den 25. januar 2013. Han var da 72 år - kirkens vanligvis anbefalte fratredensalder for biskoper er 75 år. Deretter ble Francisco Mendoza de Leon, hjelpebiskop av Antipolo, utnevnt til apostolisk administrator. Etter en to år lang vakans utnevnte pave Frans den 14. oktober 2015, Pablo Virgilio David, hjelpebiskop i San Fernando, til etterfølger etter Iñiguez.

I 2017 kritiserte biskop Deogracias S. Iñiguez president Rodrigo Dutertes krig mot narkotika,  og sa at han var «mest ansvarlig på grunn av hans kommandoansvar».

Etter at senator Antonio Trillanes' amnesti ble opphevet av president Duterte i 2018, oppfordret biskop Iñiguez til protester mot den *«statsstøttede forvirringen»* og arrestasjonen av opposisjonsfigurer. Han sa videre at Duterte-administrasjonen *«kastet landet inn i en moralsk krise»*. I 2024 bekreftet Filippinenes høyesterett gyldigheten av Trillanes' amnesti og ugyldiggjorde opphevelsen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Bruno Torpigliani (1915–1995) *1964
* Biskop *Deogracias Soriano Iñiguez* (1940-) *1985

## Referanser